கேள்வி: பி. டி. ஆர். பழனிவேல்ராசன் - இளமைப்பருவம் பற்றி தகவல் சொல்.
பதில்: பி. டி. ஆர். பழனிவேல் ராஜன் 1938 ஆம் ஆண்டில் இலங்கை கண்டி உள்ள டிரினிடி பள்ளியில் சேர்க்கப்பட்டார். நான்காண்டுகள் அங்கு பயின்ற அவர் அதன் பின்பு தமிழ்நாடு நீலகிரி மாவட்டம், குன்னூர் சூசையப்பர் பள்ளியிலும் அதன் பின்பு 1946 இல் சேலம் மாவட்டம், ஏற்காடு மாண்ட்போர்டு பள்ளியில் பள்ளிப்படிப்பை முடித்து சென்னை கிறித்துவக் கல்லூரியில் வேதியியல் பாடத்தில் இளம் அறிவியல் பட்டம் பெற்று, பின் சென்னை சட்டக்கல்லூரியில் சேர்ந்து 1954 இல் சட்டப்படிப்பில் பட்டம் பெற்றார். 1954 இல் சென்னை உயர்நீதிமன்றம் வழக்கறிஞராகப் பதிவு செய்து கொண்டு, மதுரையில் வழக்கறிஞராகத் தொழிலைத் தொடங்கினார்.
கேள்வி: பி. டி. ஆர். பழனிவேல்ராசன் - திருமணம் பற்றி விளக்கவும்.
பதில்: பி. டி. ஆர். பழனிவேல் ராஜன் தனது 31 ஆவது வயதில், 1963 ஆம் ஆண்டு மே மாதம் 29 ஆம் தேதியில் சேலம் சுப்பராய முதலியார் மகளான ருக்மணியம்மாளை திருமணம் செய்து கொண்டார். இவர்களுக்கு 1966 ஆம் ஆண்டு மார்ச் மாதம் 7 ஆம் தேதியில் ஆண் குழந்தை பிறக்க பி. டி. ஆர். பழனிவேல் ராஜன் மகனுக்குத் பழனிவேல் தியாகராஜன் என்று பெயர் சூட்டினார்.
கேள்வி: பி. டி. ஆர். பழனிவேல்ராசன் - இலங்கைத் தமிழருக்காக சிறை குறித்து விரிவாக சொல்லுங்கள்.
பதில்: 1985 ஆம் ஆண்டில் இலங்கை யில் திரு. பாலசிங்கம் மற்றும் திரு. சந்திரசேகரன் ஆகியோரின் வெளியேற்ற உத்தரவை எதிர்த்து மறியல் செய்ததால் கைது செய்யப்பட்டு சிறையில் அடைக்கப்பட்டார்.
கேள்வி: பி. டி. ஆர். பழனிவேல்ராசன் - மரணம் பற்றி நீங்கள் என்ன அறிந்துள்ளீர்கள்?
பதில்: 2006 இல் நடந்த சட்டமன்றத் தேர்தலில் மதுரை மத்தி (சட்டமன்றத் தொகுதி) போட்டியிட்டு வெற்றி பெற்று, தமிழ்நாடு அரசு இந்துசமய அறநிலையத்துறை அமைச்சராகப் பொறுப்பேற்று, மதுரைக்கு தொடர்வண்டி திரும்பிக் கொண்டிருந்த போது திண்டுக்கல் அருகே மே 20, 2006 அன்று அதிகாலை 4.30 மணிக்கு மாரடைப்பு ஏற்பட்டு மரணமடைந்தார்.